Ρόναλντ Φίσερ

Ο Σερ Έιλμερ Ρόναλντ Φίσερ ΕΒΕ (αγγλικά: Sir Ronald Aylmer Fisher) (17 Φεβρουαρίου 1890 – 29 Ιουλίου 1962) ήταν Άγγλος πολυμαθής, ο οποίος δραστηριοποιήθηκε ως μαθηματικός, στατιστικολόγος, βιολόγος, γενετιστής και ακαδημαϊκός. Για το έργο του στη στατιστική, έχει περιγραφεί ως «μια ιδιοφυΐα που σχεδόν μόνος του δημιούργησε τα θεμέλια για τη σύγχρονη στατιστική επιστήμη» και «το μοναδικό πιο σημαντικό πρόσωπο στις στατιστικές του 20ου αιώνα». Στη γενετική, το έργο του χρησιμοποίησε τα μαθηματικά για να συνδυάσει τη τη Μεντελική γενετική και τη φυσική επιλογή. Αυτό συνέβαλε στην αναβίωση του Δαρβινισμού στις αρχές του 20ού αιώνα, την αναθεώρηση της θεωρίας της εξέλιξης, γνωστής ως σύγχρονη σύνθεση. Για τη συνεισφορά του στη βιολογία, ο Φίσερ αποκαλείται «ο σπουδαιότερος από τους διαδόχους του Δαρβίνου».

Από το 1919, εργάστηκε στον Πειραματικό Σταθμό του Ρόθαμστεντ για 14 χρόνια. Εκεί, ανέλυσε τον τεράστιο όγκο δεδομένων από πειράματα καλλιεργειών από τη δεκαετία του 1840 και ανέπτυξε την ανάλυση διακύμανσης (ANOVA). Εκεί εδραίωσε τη φήμη του τα επόμενα χρόνια ως βιοστατιστικολόγος.

Μαζί με τους Τζον Μπ. Σ. Χόλντεϊν και Σίγουολ Ράιτ, ο Φίσερ είναι γνωστός ως ένας από τους τρεις κύριους ιδρυτές της γενετικής των πληθυσμών. Περιέγραψε την αρχή του Φίσερ, τις θεωρίες για τη σεξουαλική επιλογή κατά Φίσερ και την υπόθεση γόνιμου γιού. Οι συνεισφορές του στη στατιστική περιλαμβάνουν την προώθηση της μεθόδου της μέγιστης πιθανοφάνειας και την εξαγωγή των ιδιοτήτων των εκτιμητών μέγιστης πιθανότητας, το πιστό συμπέρασμα, την εξαγωγή διαφόρων κατανομών δειγματοληψίας, τις θεμελιώδεις αρχές του σχεδιασμού των πειραμάτων και πολλά άλλα.

Ο Φίσερ είχε ισχυρές απόψεις για τη φυλή και την ευγονική, επιμένοντας στις φυλετικές διαφορές. Αν και ήταν ξεκάθαρα ευγονιστής, υπάρχει κάποια συζήτηση για το αν ο Φίσερ υποστήριζε τον επιστημονικό ρατσισμό. Ήταν καθηγητής Ευγονικής στο Εργαστήριο Γκάλτον του Πανεπιστημιακού Κολεγίου του Λονδίνου και εκδότης των Annals of Eugenics.

Βιογραφία

Παραπομπές

Πηγές

Περαιτέρω ανάγνωση 
 
 
 
 
 Fisher in the 21st Century – conference at Gonville & Caius College, Απρίλιος 2022

Εξωτερικοί σύνδεσμοι 
 
 A Guide to R. A. Fisher by John Aldrich
 University of Adelaide Library for bibliography, biography, 2 volumes of correspondence and many articles
 Classics in the History of Psychology for the first edition of Statistical Methods for Research Workers
 A collection of Fisher quotations compiled by A. W. F. Edwards

Άγγλοι μαθηματικοί
Άγγλοι στατιστικολόγοι
Άγγλοι γενετιστές
Άγγλοι βιολόγοι
Άγγλοι ευγονιστές
Άγγλοι πανεπιστημιακοί
Απόφοιτοι του Πανεπιστημίου του Κέιμπριτζ
Εταίροι της Βασιλικής Εταιρείας
Πρόεδροι της Βασιλικής Στατιστικής Εταιρείας